== Udstyr ==
[[Fil:Covered wagon.jpg|thumb|100px|right|Moderne rekonstruktion af prærieskonnert]]
I modsætning til, hvad man tidligere ofte har set i [[westernfilm]], var [[hest]]e ikke de foretrukne trækdyr på rejsen mod vest. Hestene var simpelthen ikke udholdende nok. I stedet brugte man vogne trukket [[okse]]forspand. De store vogne, såkaldte [[Prærievogn|Conestogas]], som blev brugt til fragttransport var ikke egnede; de var for tunge, og okseforspandene blev typisk "slidt op" inden man nåede frem til Oregon. I stedet udviklede man nogle lettere vogne, de såkaldte "[[prærievogn|prærieskonnerter]]". De lignede conestogas, men var typisk kun halvt så store som disse. De var bygget specielt til de forhold, man mødte på Oregon Trail, og var fremragende ingeniørkunst for den tid.
Historie